Document ID: 32011R0426

KOMISSION TÄYTÄNTÖÖNPANOASETUS (EU) N:o 426/2011,
annettu 2 päivänä toukokuuta 2011,
luonnonmukaisesta tuotannosta ja luonnonmukaisesti tuotettujen tuotteiden merkinnöistä annetun neuvoston asetuksen (EY) N:o 834/2007 soveltamista koskevista yksityiskohtaisista säännöistä luonnonmukaisen tuotannon, merkintöjen ja valvonnan osalta annetun asetuksen (EY) N:o 889/2008 muuttamisesta
EUROOPAN KOMISSIO, joka
ottaa huomioon Euroopan unionin toiminnasta tehdyn sopimuksen,
ottaa huomioon luonnonmukaisesta tuotannosta ja luonnonmukaisesti tuotettujen tuotteiden merkinnöistä sekä asetuksen (ETY) N:o 2092/91 kumoamisesta 28 päivänä kesäkuuta 2007 annetun neuvoston asetuksen (EY) N:o 834/2007 (1) ja erityisesti sen 28 artiklan 6 kohdan,
sekä katsoo seuraavaa:
(1)
Asetuksen (EY) N:o 834/2007 24 artiklassa säädetään, että Euroopan unionin luonnonmukaisen tuotannon tunnus, jäljempänä ‘EU:n luomutunnus’, on yksi niistä pakollisista maininnoista, joiden on oltava valmiiksi pakatuissa elintarvikkeissa, joissa on 23 artiklan 1 kohdassa tarkoitettuja luonnonmukaiseen tuotantotapaan viittaavia ilmauksia, ja että kolmansista maista tuoduissa tuotteissa tunnuksen käyttö on vapaaehtoista. Kuluttajien pitäisi voida olla varmoja siitä, että luomutuotteet on tuotettu asetuksen (EY) N:o 834/2007 ja komission asetuksen (EY) N:o No 889/2008 (2) vaatimusten mukaisesti. Tässä suhteessa tärkeä tekijä on jokaisen EU:n luomutunnuksella merkityn tuotteen jäljitettävyys kaikissa tuotanto-, valmistus- ja jakeluvaiheissa.
(2)
Jotta kuluttajilla olisi mahdollisuus saada tietoa toimijoista ja näiden tuotteista, joihin sovelletaan luonnonmukaisten tuotteiden valvontajärjestelmää, jäsenvaltioiden olisi asetettava mainittuun järjestelmään kuuluvien toimijoiden asiaankuuluvat tiedot saataville asianmukaisella tavalla noudattaen yksilöiden suojelusta henkilötietojen käsittelyssä ja näiden tietojen vapaasta liikkuvuudesta 24 päivänä lokakuuta 1995 annetussa Euroopan parlamentin ja neuvoston direktiivissä 95/46/EY (3) säädettyjä henkilötietojen suojaa koskevia vaatimuksia.
(3)
Sen vuoksi asetusta (EY) N:o 889/2008 olisi muutettava.
(4)
Tässä asetuksessa säädetyt toimenpiteet ovat luonnonmukaisen tuotannon sääntelykomitean lausunnon mukaiset,
ON HYVÄKSYNYT TÄMÄN ASETUKSEN:
1 artikla
Lisätään asetuksen (EY) N:o 889/2008 IV osaston 8 lukuun 92 a artikla seuraavasti:
”92 a artikla
Tietojen julkaiseminen
Jäsenvaltioiden on asianmukaisella tavalla, internet mukaan luettuna, asetettava yleisön saataville tämän asetuksen liitteessä XII olevan mallin mukaisesti asetuksen (EY) N:o 834/2007 28 artiklan 5 kohdassa tarkoitetut ajantasaiset luettelot, jotka sisältävät kaikista toimijoista ajantasaisen asiakirjaselvityksen, kuten mainitun asetuksen 29 artiklan 1 kohdassa säädetään. Jäsenvaltioiden on noudatettava asianmukaisesti Euroopan parlamentin ja neuvoston direktiivissä 95/46/EY (4) säädettyjä henkilötietojen suojaa koskevia vaatimuksia.
2 artikla
Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.
Asetuksen 1 artiklaa sovelletaan kuitenkin 1 päivästä tammikuuta 2013.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 2 päivänä toukokuuta 2011.

Labels: 3
17
6